# Projekts

## **LATVIJAS REPUBLIKAS MINISTRU KABINETS**

2014.gada \_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr. .§)

**Reģionālās attīstības uzraudzības un novērtēšanas kārtība**

Izdoti saskaņā ar

Reģionālās attīstības likuma

 14.panta 4.un 5.punktu

**I. Vispārīgie jautājumi**

1. Noteikumi nosaka kārtību, kādā tiek veikta reģionālās attīstības uzraudzība un novērtēšana, tajā skaitā kā šim nolūkam tiek izmantota reģionālās attīstības indikatoru moduļa (turpmāk – RAIM) darbībā iesaistīto institūciju informācijas apmaiņa (datu saturs, informācijas ieguves, apstrādes, glabāšanas un izplatīšanas kārtība, datu apmaiņas kārtība starp citām valsts informācijas sistēmām), kā arī teritorijas attīstības indeksa aprēķināšanas un vērtību publicēšanas, analītisko ziņojumu par reģionālo attīstību sagatavošanas un publicēšanas kārtība.
2. Šo noteikumu izpratnē reģionālās attīstības uzraudzības un novērtēšanas sistēmas darbība ir nepārtraukta un sistemātiska reģionālai attīstībai nozīmīgu datu vākšana, apstrāde un reģionālo attīstības tendenču analīze par valsti kopumā vai atsevišķām tās daļām ar mērķi iegūt lēmumu sagatavošanai un pieņemšanai nepieciešamu informāciju, novērtēt realizēto politiku, tajā skaitā sniedzot atbalstu atbildīgajām institūcijām attīstības plānošanas dokumentu, tiesību aktu, valsts, Eiropas Savienības un ārvalstu finanšu atbalsta pasākumu izstrādē.
3. Reģionālās attīstības uzraudzības un novērtēšanas sistēmas darbību nodrošina, izmantojot RAIM, kas ir Vides aizsardzības un reģionālās attīstības ministrijas (turpmāk – ministrija) pārziņā esošās valsts informācijas sistēmas „Teritoriju attīstības plānošanas informācijas sistēma” sastāvdaļa:
	1. RAIM darbībā iesaistīto institūciju informācijas apmaiņa attiecas uz datu saturu, informācijas ieguves, apstrādes, glabāšanas un izplatīšanas kārtību, kā arī datu apmaiņas kārtību starp citām valsts informācijas sistēmām;
	2. RAIM darbības ietvaros tiek veidoti analītiskie ziņojumi par reģionālo attīstību;
	3. RAIM dati tiek glabāti centralizētā datu bāzē. RAIM nodrošina tajā apstrādājamo datu apmaiņu automatizētā tiešsaistes datu pārraides režīmā;
	4. ja RAIM tiek likvidēts, tā datus nodod turpmākai glabāšanai Latvijas Nacionālajā arhīvā normatīvajos aktos noteiktajā kārtībā.

**II Reģionālās attīstības uzraudzībā un novērtēšanā iesaistītās institūcijas un to kompetence**

1. Reģionālās attīstības uzraudzību un novērtēšanu:
	1. veic ministrija un Valsts reģionālās attīstības aģentūra (turpmāk – aģentūra);
	2. ir tiesīgi veikt plānošanas reģioni un pašvaldības, atbilstoši kompetencei valsts tiešās pārvaldes iestādes.
2. Ministrija:
	1. nodrošina un koordinē reģionālās attīstības uzraudzības un novērtēšanas metodisko un informācijas tehnoloģiju risinājumu pilnveidošanu valsts mērogā;
	2. sniedz priekšlikumus atbildīgajai institūcijai pašvaldību un plānošanas reģionu interesējošo statistikas rādītāju iekļaušanai Valsts statistiskās informācijas programmā, lai nodrošinātu reģionālās attīstības uzraudzību un novērtēšanu;
	3. ikgadēji sagatavo un aģentūra publicē RAIM analītisku ziņojumu par Eiropas Savienības fondu ieguldījumiem un uzraudzības rādītājiem Latvijas administratīvajās teritorijās. Analītiskais ziņojums ir publiski pieejams;
	4. nodrošina RAIM datu izmantošanu atbilstoši to ieguves mērķiem, kā arī RAIM pilnveidošanu sadarbībā ar reģionālās attīstības uzraudzības un novērtēšanas sistēmas darbībā iesaistītajām institūcijām.
3. Aģentūra:
	1. nodrošina RAIM programmatūras un tehnisko resursu darbību, kā arī informācijas apriti;
	2. nodrošina RAIM lietošanas noteikumu izstrādi un apstiprināšanu visām lietotāju grupām, kā arī nodrošina RAIM lietotāju pārvaldību un atbalstu;
	3. nodrošina automātisku auditācijas pierakstu veidošanu par datņu pārsūtīšanas protokola (*File Transfer Protocol*) servera lietotāju veiktajām darbībām serverī un nodrošina auditācijas pierakstos glabāto datu autentiskumu un pieejamību RAIM datu sniedzējiem;
	4. izmanto citu institūciju datus un rādītājus, veidojot un aprēķinot atvasinātus rādītājus, kā arī ievieto tos RAIM tālākai izmantošanai;
	5. veic analītisko darbu reģionālās attīstības uzraudzības un novērtēšanas jomā, konkrētos analītiskos uzdevumus nosakot sadarbībā ar ministriju izstrādātā un ikgadēji aktualizētā analītiskā darba plānā;
	6. nodrošina reģionālās attīstības uzraudzības un novērtēšanas rādītāju sistēmas uzturēšanu, attīstību un rādītāju vērtību aktualizāciju;
	7. ikgadēji sagatavo un publicē RAIM analītisko ziņojumu par reģionālo attīstību. Ziņojums ir publiski pieejams;
	8. nodrošina teritorijas attīstības indeksa:
		1. aprēķināšanu katru gadu par iepriekšējo gadu novadiem, republikas pilsētām un plānošanas reģioniem saskaņā ar šo noteikumu 11.pielikumā noteikto kārtību;
		2. aprēķināto vērtību publicēšanu līdz attiecīgā gada 1.augustam aģentūras oficiālajā tīmekļa vietnē un RAIM.
4. Pašvaldības un plānošanas reģioni:
	1. nodrošina reģionālās attīstības uzraudzību un novērtēšanu, izmantojot RAIM kā primāro datu avotu teritorijas attīstības plānošanā, reģionālās attīstības uzraudzībā un novērtēšanā, pēc iespējas neveidojot atsevišķas uzraudzības un novērtēšanas sistēmas;
	2. saskaņo ar ministriju tādus pasākumus vai aktivitātes, kas skar iesaistīšanos Eiropas Savienības vai ārvalstu finanšu instrumentu finansētos projektos saistībā ar reģionālās attīstības uzraudzību un novērtēšanu.
5. Nozaru ministrijas vai to padotībā esošās institūcijas iesniedz aģentūrai šo noteikumu 22.punktā minēto statistisko informāciju.

**III RAIM uzturēšana, lietošana un datu apmaiņa**

1. RAIM lietotāji ir:
	1. ministrija (autorizētie lietotāji);
	2. aģentūra (autorizētie lietotāji);
	3. plānošanas reģionu administrācijas darbinieki (autorizētie lietotāji);
	4. pašvaldību autorizētie lietotāji;
	5. publiskie (neautorizētie) lietotāji.
2. Aģentūras uzturētie RAIM tehnoloģiskie risinājumi nodrošina piekļuvi:
	1. kvantitatīvai informācijai par sociālekonomiskajiem rādītājiem par visu valsti kopumā, atsevišķu valsts teritoriju iedalījumā un par konkrētu laika periodu;
	2. kvantitatīvai informācijai par valsts budžeta, Eiropas Savienības fondu ieguldījumiem par visu valsti kopumā, atsevišķu valsts teritoriju iedalījumā un par konkrētu laika periodu;
	3. aģentūras iepriekš sagatavotiem teritoriju profiliem par valsti kopumā, katru plānošanas reģionu un pašvaldību.
3. Dažādiem lietotājiem tiek piešķirtas atšķirīgas piekļuves tiesības (apskatei, izdrukai, lejuplādēšanai, izmainīšanai, izmaiņu saglabāšanai, jaunu atskaišu veidošanai, publicēšanai) RAIM pārskatiem.
4. Ministrijas, aģentūras, plānošanas reģionu administrācijas darbiniekiem un pašvaldību autorizētiem lietotājiem tiek nodrošināta bezmaksas piekļuve RAIM no savas darbavietas. Publiskais (neautorizētais) lietotājs RAIM bez maksas var piekļūt tīmekļa vietnē www.raim.gov.lv.
5. Šo noteikumu 9.punktā noteiktajiem RAIM lietotājiem tiek nodrošināta:
	1. piekļuve teritoriju (valsts, plānošanas reģionu, pašvaldību) profiliem (aģentūrai ir tiesības veikt izmaiņas profilos);
	2. iespēja veikt teritoriju salīdzināšanu;
	3. iespēja veikt datu atlasi par izvēlētām teritorijām pēc lietotāja izvēlētiem kritērijiem;
	4. palīdzības un metodoloģiska rakstura informācija par RAIM un tajā pieejamajiem rādītājiem (aģentūrai ir tiesības veikt izmaiņas šajā informācijā);
	5. iespēja izdrukāt un lejupielādēt apskatei pieejamo saturu, izmantojot RAIM šiem mērķiem paredzēto funkcionalitāti.
6. Papildus 13.punktā noteiktajam, atsevišķiem RAIM lietotājiem aģentūra nodrošina papildus iespējas darbam RAIM:
	1. ministrijas, aģentūras, plānošanas reģionu administrācijas darbiniekiem un pašvaldību autorizētiem lietotājiem – šo noteikumu 15.punktā noteiktās papildus iespējas;
	2. ministrijas speciālistiem (nozīmētiem autorizētiem lietotājiem) - šo noteikumu 16.punktā noteiktās papildus iespējas;
	3. aģentūras speciālistiem (nozīmētiem autorizētiem lietotājiem) - šo noteikumu 17.punktā noteiktās papildus iespējas;
	4. plānošanas reģiona administrācijas nozīmētam autorizētam lietotājam - šo noteikumu 18.punktā noteiktās papildus iespējas;
	5. pašvaldības autorizētam lietotājam - šo noteikumu 19.punktā noteiktās papildus iespējas.
7. Ministrijas, aģentūras, plānošanas reģionu administrācijas un pašvaldību autorizētiem lietotājiem tiek nodrošināta iespēja:
	1. autorizētajā vidē izmantot iepriekš sagatavotas pārskatu formas;
	2. veidot jaunus pārskatus, tos saglabāt.
8. Ministrijas speciālistiem (nozīmētiem autorizētiem lietotājiem) tiek nodrošināta iespēja:
	1. piešķirt piekļuves tiesības saviem pārskatiem jebkuram autorizētam lietotājam;
	2. tiesības nosūtīt pieprasījumu aģentūrai speciālistiem par šobrīd RAIM neparedzētu pārskatu formu sagatavošanu, ja rodas tāda nepieciešamība.
9. Aģentūras speciālistiem (nozīmētiem autorizētiem lietotājiem) tiek nodrošināta iespēja:
	1. ievadīt RAIM datu struktūrā paredzēto informāciju par jebkuru pašvaldību vai reģionu;
	2. ievadīt un labot RAIM datu struktūrā paredzēto informāciju attiecībā uz datiem, kuru avots ir aģentūra;
	3. piešķirt piekļuves tiesības saviem pārskatiem jebkuram autorizētam lietotājam, kā arī publicēt tos piekļuvei publiskajiem lietotājiem;
	4. definēt un apstiprināt jaunas datu kopas.
10. Plānošanas reģiona administrācijas nozīmētam autorizētam lietotājam tiek nodrošināta:
	1. iespēja ievadīt RAIM datu struktūrā paredzēto informāciju par savu reģionu;
	2. iespēja piešķirt piekļuves tiesības saviem pārskatiem plānošanas reģionā ietilpstošo pašvaldību autorizētajiem lietotājiem;
	3. tiesības nosūtīt pieprasījumu aģentūras speciālistiem par šobrīd RAIM neparedzētu pārskatu formu sagatavošanu, ja rodas tāda nepieciešamība.
11. Pašvaldības autorizētam lietotājam tiek nodrošināta:
	1. iespēja ievadīt RAIM datu struktūrā paredzēto informāciju par savu pašvaldību;
	2. tiesības nosūtīt pieprasījumu aģentūras vai plānošanas reģiona speciālistiem par šobrīd RAIM neparedzētu pārskatu formu sagatavošanu, ja rodas tāda nepieciešamība.
12. Aģentūra nodrošina:
	1. datu iegūšanu no RAIM datu avotiem, sadarbību ar datu avotus pārzinošajām institūcijām;
	2. datu ielādes uzraudzību, ielādes apstiprināšanu, pilda datu kvalitātes, audita, darbības novērošanas un citas RAIM uzturēšanas funkcijas;
	3. RAIM uzkrātās informācijas uzturēšanu, klasifikatoru un metadatu pārvaldību;
	4. RAIM drošības politikas noteikšanu, drošības noteikumu izstrādi un apstiprināšanu;
13. Aģentūra sadarbībā ar ministriju izstrādā RAIM attīstības plānu, kurā var tikt iekļauta informācija par RAIM funkcionālās attīstības nepieciešamību un jautājumiem, kas saistīti ar reģionālās attīstības uzraudzības un novērtēšanas metodoloģijas attīstību.
14. Lai nodrošinātu RAIM darbību šo noteikumu noteiktajā kārtībā:
	1. RAIM darbībā iesaistītās institūcijas sniedz informāciju aģentūrai atbilstoši šo noteikumu 1.-10.pielikumā noteiktajam datu saturam, struktūrai un formātam:
		1. Labklājības ministrija par pašvaldību sniegto sociālo palīdzību līdz katra gada 15.maijam par iepriekšējo kalendāro gadu (1.pielikums);
		2. Lauku atbalsta dienests par Eiropas Savienības fondu projektu skaitu un finansējumu līdz katra gada 1.aprīlim par iepriekšējo kalendāro gadu (2.pielikums);
		3. Izglītības un zinātnes ministrija par izglītības iestādēm un izglītojamo skaitu katru gadu līdz 1.novembrim par attiecīgo gadu (3.pielikums);
		4. Nodarbinātības valsts aģentūra par reģistrētajiem bezdarbniekiem un reģistrētajiem ilgstošiem bezdarbniekiem līdz katra mēneša 10.datumam, par reģistrētā bezdarba līmeni iepriekšējā gada decembrī līdz katra gada 1.februārim (4.pielikums);
		5. Uzņēmumu reģistrs par Komercreģistrā un Uzņēmumu reģistra žurnālā ierakstītajiem un no šiem reģistriem izslēgtajiem subjektiem un ārvalstu personu dalību komersantos (uzņēmumos) līdz katra gada 15.janvārim par iepriekšējā gadā reģistrētajiem datiem (5.pielikums);
		6. Valsts ieņēmumu dienests par iedzīvotāju ienākuma nodokli līdz katra gada 1.martam par iepriekšējo gadu un par uzņēmuma ienākuma nodokli līdz katra gada 1.martam par gadu pirms iepriekšējā gada (6.pielikums);
		7. Valsts kase par pašvaldību pamatbudžeta ieņēmumiem un pašvaldības pamatbudžeta un speciālo budžetu izdevumiem līdz katra gada 1.augustam par iepriekšējo gadu (7.pielikums);
		8. Valsts sociālās apdrošināšanas aģentūra par pensiju saņēmēju skaitu un pensiju vidējo piešķirto apmēru, par bezdarbnieka pabalstu saņēmēju skaitu un par bezdarbnieka pabalsta vidējo izmaksājamo apmēru līdz katra gada 1.martam par iepriekšējo gadu, par sociāli apdrošinātām personām un šo personu veicamo valsts sociālās apdrošināšanas obligāto iemaksu objekta summu līdz katra gada 1.aprīlim par iepriekšējo gadu (8.pielikums);
		9. Valsts akciju sabiedrība „Latvijas Valsts ceļi” par valsts un pašvaldību ceļiem līdz katra gada 1.martam par iepriekšējo gadu (9.pielikums);
		10. Pilsonības un migrācijas lietu pārvalde par iedzīvotāju skaitu uz kārtējā gada 1.janvāri un par iepriekšējā gadā dzimušo un mirušo skaitu līdz katra gada 1.aprīlim (10.pielikums);
		11. Iekšlietu ministrijas Informācijas centrs par republikas nozīmes pilsētās un novados reģistrētajiem noziedzīgiem nodarījumiem pēc smaguma pakāpes līdz katra gada 1.martam par iepriekšējo gadu;
	2. aģentūra informē Centrālo statistikas pārvaldi (turpmāk - CSP) par RAIM aktualizācijā izmantotajām statistikas tabulām no CSP publiskās datu bāzes tīmekļa vietnē data.csb.gov.lv, nosūtot elektroniskā pasta vēstuli uz CSP oficiālo elektroniskā pasta adresi, kurā norāda izmantoto statistikas tabulu kodus un virsrakstus. CSP divu nedēļu laikā pirms plānotu datņu struktūras vai datnes nosaukuma maiņas informē par to RAIM administratoru, nosūtot elektroniskā pasta vēstuli, kas parakstīta ar drošu elektronisko parakstu, uz RAIM administratora elektroniskā pasta adresi: raim@vraa.gov.lv;
	3. aģentūra divas nedēļas pirms 22.1.1.-22.1.11.apakšpunktā noteiktā termiņa nosūta atgādinājumu datu sniedzējam par minēto datu sniegšanu un vienojas par nepieciešamo datu sagatavošanas metodoloģiju;
	4. aģentūra RAIM ievada citu publiski pieejamu valsts un pašvaldību statistiku, izmantojot RAIM ievadformu;
	5. pašvaldība RAIM ievada un aktualizē aprakstu par pašvaldību, pašvaldības domes priekšsēdētāja vārdu un uzvārdu, kontaktinformāciju oficiālajai saziņai ar pašvaldību, saites uz pašvaldības oficiālo tīmekļa vietni, kur atrodama informācija par pašvaldības ilgtspējīgas attīstības stratēģiju, attīstības programmu un pašvaldības budžetu, izmantojot sistēmas ievadformu;
	6. plānošanas reģions RAIM ievada un aktualizē aprakstu par plānošanas reģionu, kontaktinformāciju oficiālai saziņai ar plānošanas reģionu, plānošanas reģiona administrācijas vadītāja vārdu un uzvārdu, saiti uz plānošanas reģiona oficiālo tīmekļa vietni, kur atrodama informācija par plānošanas reģiona ilgtspējīgas attīstības stratēģiju, attīstības programmu, izmantojot sistēmas ievadformu;
	7. RAIM iekļauj Teritoriālās attīstības plānošanas informācijas sistēmā esošo informāciju par aizsargājamajām dabas teritorijām (absolūtā un relatīvā vērtība), platībām pa teritoriālā plānojuma funkcionālā zonējuma veidiem (absolūtā un relatīvā vērtība), teritoriju galvenajiem izmantošanas veidiem (absolūtā un relatīvā vērtība), teritorijas platību, ūdensobjektu aizņemto platību (absolūtā un relatīvā vērtība).
15. Noteikumu 21.1.1.-21.1.11.apakšpunktā minētās institūcijas informāciju iesniedz, novietojot to uz aģentūras datņu pārsūtīšanas protokola (*File Transfer Protocol*) servera.
16. Pašvaldības, plānošanas reģioni un noteikumu 21.1.1.-21.1.12.apakšpunktā minētās institūcijas atbild par tās sniegto datu pareizību, neveic darbības, kas vērstas uz serveru drošības apiešanu vai bojāšanu un nenodod lietotāja rekvizītus trešajām personām.

**IV Noslēguma jautājumi**

1. Šo noteikumu 5.3.apakšpunkts stājas spēkā 2015.gada 20.martā.
2. Šo noteikumu 22.6.apakšpunkts stājas spēkā 2014.gada 1.novembrī.
3. Atzīt par spēku zaudējušiem Ministru kabineta 2006.gada 19.septembra noteikumus Nr.766 „Reģionālās attīstības uzraudzības un novērtēšanas sistēmas darbībā iesaistīto institūciju informācijas apmaiņas kārtība” (Latvijas Vēstnesis, 2006, 153.nr.).
4. Atzīt par spēku zaudējušiem Ministru kabineta 2010.gada 25.maija noteikumus Nr.482 „Noteikumi par teritorijas attīstības indeksa aprēķināšanas kārtību un tā vērtībām” (Latvijas Vēstnesis, 2010, 88.nr.).

Ministru prezidente L.Straujuma

Vides aizsardzības un reģionālās attīstības ministrs R.Naudiņš

Iesniedzējs:

vides aizsardzības un reģionālās attīstības ministrs R.Naudiņš

Vīza:

valsts sekretārs G.Puķītis

02.06.2014. 16:41

1960

L.Vikšere

66016786, Laura.Viksere@varam.gov.lv